मुंबई के वानखेडे स्टेडियम में वेस्टइंडीज के ख़िलाफ़ दूसरे टेस्ट के दूसरे दिन सचिन सुबह से ही रंग में थे. आते ही उन्होंने जल्दी-जल्दी दो चौके लगाए.फिर टीनो बेस्ट की गेंद पर बाउंड्री लगाकर 92 गेंदों पर अपनी 68वीं हाफ सेंचुरी पूरी कर ली. जैसे ही वह इस खास पड़ाव तक पहुंचे, स्टेडियम में बैठी पत्नी अंजलि ने राहत की सांस ली.अंजलि ने आंखें बंद की. सिर झुकाया. सीने पर हाथ रखा. फिर सचिनकी ओर देखकर हाथ हिलाया.पहली बार स्टेडियम में मैच देख रही उनकी मां के चेहरे पर भी राहत साफ झलक रही थी.वहीं दोस्तों के साथ बैठे बेटे अर्जुन और बेटी सारा के चेहरे भी खिल गए. अर्जुन बॉल ब्वॉय की भूमिका में थे.पूरा तेंदुलकरपरिवार पहली बार एक साथ वानखेडे पर बैठकर सचिन का मैच देख रहा है.वानखेडे में बॉलीवुड ही नहीं राजनीति जगत की हस्तियां बड़ी संख्या में उमड़ी हुई हैं.इसमें कांग्रेस नेता राहुल गांधी से लेकर महाराष्ट्र के मुख्यमंत्री अशोक चव्हाण तक शामिल थे.आमिर ख़ान को अपनी आने वाली फ़िल्म धूम-3 के एक कार्यक्रम में हिस्सा लेने जाना था. लेकिन उन्होंने इसे टाल दिया.सचिन की हॉफ सेंचुरी पूरी होते ही वह खुशी के मारे खड़े हो गए और देर तक ताली बजाते रहे.आमिर अब बड़ी स्क्रीन पर सचिन तेंदुलकर की भूमिका निभाना चाहते हैं.(बीबीसी हिन्दी के एंड्रॉएड ऐप के लिए 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)